**ZAPISNIK**

**6. SEJE SVETA KRAJEVNE SKUPNOSTI RAVNICA**

**Datum: 26.9.2023**

**Prisotni člani sveta KS na seji:**

**ALEŠ DUGULIN, ERIKA PODGORNIK RIJAVEC, ZORAN KOMEL, LUKA DUGULIN, MAJA BENKO, PETER BELINGAR.**

**ODSOTEN ANDRAŽ FILIPIČ.**

**Zapisnik vodi ALEŠ DUGULIN.**

**Seja se prične ob 19 uri.**

01. Predstavljen je dnevni red seje in zapisnik 5. seje sveta KS Ravnica, katere smo svetniki soglasno potrdili.

02. Svetniki smo se seznanili z odhodki po prejšnji seji in pregledali stanje proračunske kartice KS, na katero ni bilo pripomb in smo stanje soglasno potrdili.

03. Pri pregledu predlogov proračuna za leti 2024/ 2025 smo enotno sprejeli sklep, da bi se v letu 2024 na postavki (35110) Investitcije in investicijsko vzdrževanje stvarnega premožnja v KS Ravnica v proračunu zagotovilo 15.600,00 eurs katerimi bi izvedli klimatizacijo prostorov v točilnici in jedilnici gostinskega lokala ter prostora poslovilne vežice na pokopališču, kar v skupni vrednosti znaša 6.500,00 eur. Tej postavki bi dodali nabavo montažnega kontejnerja na športnem igrišču, ki bi bil namenjen druženju mladih športnikov in spravilu športnih rekvizitov v skupni vrednosti 9.100,00 eur. V zaselku Podgozd bi v postavki (35106) Kontejnerska mesta uredili kontejnersko mesto tako, da bi ga ogradili in izdelali talno ploščo v skupni vrednosti 7.200,00 eur. Postavko (351047) Prireditve in praznovanja bi se moralo zaradi povečanja stroškov dvigniti na znesek 3.800,00 eur. Za postavko (35102) Krajevne poti bi bilo potrebno zaradi povečanja vzdrževalnih del nameniti 2.300,00 eur. Postavko (35101) Delovanje KS Ravnica bi se moralo primerno povečati proporcionalno glede na rast stroškov.

Za leto 2025 smo se odločili, da postavko (35110) Investicije in investicijsko vzdrževanje namenimo nakupu in postavitvi podaljška nadstreška na terasi gostinskega lokala v skupni vrednosti 25.800,00 eur. S tem bi pridobili prepotreben pokrit prostor za krajevne dogodke in praznovanja. V letu 2025 bi za postavko (35109) Komunalni objekti potrebovali 7.000,00 eur zaradi planiranih del posipave travne površine med grobovi z drobljencem. Tako bi odpadla

košnja, kije zaradi slabe razporeditve grobov iz preteklosti zelo težavna in pri košnji nastajajo poškodbe grobov. Ostale proračunske postavke bi ostale enake kot so v letu 2024.

V splošnem smo se zavzeli, da bi občina v tem obdobju pričela z deli na vodovodu v zaselkih Pri peči in Gora, saj se ta investicija iz leta v leto, kljub obljubam, oddaljuje iz občinskega programa širitve vodovodov.

04. V točki razno smo pregledali prispele ponudbe za izdelavo kovinske ograje na kontejnerskem mestu v Ravnici in izbrali izvajalca ELKO d.o.o. iz Kobdilja.

Pobudo za prestavitev oglasne deske v starem delu vasi smo obravnavali in se odločili, da bi to iniciativo za prestavitev prevzel Zoran Komel.

Veliko pripomb svetnikov je bilo na račun košnje in vzdrževanja javnih poti ter okolice spomenikov, zato apeliramo na občinsko upravo, da s svojimi pristojnimi službami uredi to problematiko.

**SEJA SE JE ZAKUUČILA OB 20.30 URI.**

**PREDSEDNIK SVETA KS RAVNICA**

 **ALEŠ DUGULIN**